คือว่ามีอะไรกับแฟนในวันที่29เเต่เกิดว่าถุงยางรั่วเเตกหลังจากนั้นก็กินยาคุมฉุกเฉินแบบ1เม็ดภายใน1ชม. แล้ววันที่31ก็มีอะไรกับแฟนอีกครั้งเเต่ปล่อยนอก อยากทราบว่าควรกินยาคุมใหมคะแล้วยาคุมฉุกเฉินยังสามารถป้องกันได้ไหมคะ
สวัสดีค่ะ การมีเพศสัมพันธ์ในวันที่ 29 ธ.ค. หากได้ทายาคุมฉุกเฉินไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%ส่วนการมีเพศสัมพันธ์ในวันที่ 31 ธ.ค. หากใช้วิธีการหลั่งนอก ก็จะมีโอกาสตั้งครรภ์ประมาณ 4%-22% ส่วนยาคุมฉุกเฉินที่ได้ทานไปแล้วในวันที่ 29 ธ.ค. จะไม่สามารถช่วยป้องกันการตั้งครรภ์ได้แล้วค่ะ อาจต้องพิจารณาทานไปใหม่อีกครั้งหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ